Bolnica Sveti Conal

Bolnica Sveti Conal Zvanični naziv: St. Conal's Hospital Država Irska Provincija Alster Okrug: Donegal Osnovana: 1866. Adresa: Letterkenny Telefon: ++ 353 (0)74 912-10-22

Bolnica Sveti Conal (St. Conal's Hospital, irski: Ospidéal Naomh Conaill) je psihijatrijska bolnica u Letterkenny-ju, Okrug Donegal, Irska. Nalazi se u blizini gradskog parka u Letterkenny-ju pored Opće bolnice (Letterkenny General Hospital) . Jedina je psihijatrijska bolnica u okrugu Donegal.

 Historija 
Zgradu je u viktorijanskom stilu projektovao arhitekta George Wilkinson, Englez zaposlen u povjerenstvu za siromašne. Zgrada je projektovana za 300 pacijenata. Završena je 1866. i koštala je oko 37000 funti.

Sveti Conal je bila ustanova koja se sama održavala. Bolnička farma je obezbjeđivala bolnicu krompirom, mlijekom od 60 rasnih krava i mesom iz svoje klaonice. Dulumi bolničke zemlje su rasli pod povrćem. Sav posao na farmi su radili pacijenti. Hrana im je dovožena u prikolici koju je vukao magarac i jeli su je pod tri drvene nadstrešnice

Broj pacijenata je neprekidno rastao izmedju 1860 i 1900. Bilo je potrebno proširiti kapacitete bolnice.
1912. je podignuto zdanje ili kako se jos zove Nova zgrada. Bolnicka kapela je podignuta u neonormanskom stilu 1930-ih. Bolnica je najviše imala 800 pacijenata. 1960-ih je u bolnici bilo zaposleno skoro 500 ljudi.

Puno pažnje se pridavalo bezbjednosti. Sva vrata su bila zaključana, a prozori su se mogli otvoriti samo 13 centimetara. Bolnicu su od ostalog svijeta odvajali zid visine 3 metra i kapije. Kapije su zaključavane i danju i noću. Bile su sinonim za bolnicu sve dok se 1960-ih teretni kamion nije zabio u njih.

U kasnim 1950-im i 1960-im Sveti Conal je imao tri fudbalska tima i tim u galskom fudbalu. Bolnica je 1964. osvojila irsko bolničko prvenstvo u galskom fudbalu. U finalu su pobijedili Psihijatrijsku bolnicu Waterford (Waterford Psychiatric Hospital). Bolničko fudbalsko igralište postoji i danas.

Danas se u zgradi nalazi zubarska klinika, fizioterapijsko odjeljenje i odjeljenje za mentalno zdravlje. U bolnici postoji i biblioteka.
U ponedeljak, 27. avgusta 2007. je u zgradi izbio požar.

 Vanjski linkovi 

https://archive.today/20130105155650/http://www.letterkennyguide.utvinternet.com/stconals.htm

Kategorija:Psihijatrijske bolnice u Irskoj